ΑΠΟΦΑΣΗ ΤΟΥ ΠΡΩΤΟΔΙΚΕΙΟΥ (αναιρετικό τμήμα)
της 5ης Ιουλίου 2007
Υπόθεση T-247/06 P
Carlos Sanchez Ferriz
κατά
Επιτροπής των Ευρωπαϊκών Κοινοτήτων
«Αίτηση αναιρέσεως – Υπαλληλική υπόθεση – Υπάλληλοι – Έκθεση εξελίξεως σταδιοδρομίας – Περίοδος αξιολογήσεως 2003 – Αίτηση αναιρέσεως αβάσιμη»
Αντικείμενο: Αίτηση αναιρέσεως κατά της αποφάσεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα), της 28ης Ιουνίου
2006, F-19/05, Sanchez Ferriz κατά Επιτροπής (που δεν έχει δημοσιευθεί ακόμη στη Συλλογή).
Απόφαση: Η αίτηση αναιρέσεως απορρίπτεται. Ο Carlos Sanchez Ferriz καταδικάζεται στα έξοδα της ενώπιον του Πρωτοδικείου δίκης.
Περίληψη
Υπάλληλοι – Βαθμολογία – Έκθεση εξελίξεως σταδιοδρομίας
(Κανονισμός Υπηρεσιακής Καταστάσεως των υπαλλήλων, άρθρο 43)
Παραβίαση της αρχής της ίσης μεταχειρίσεως υπάρχει όταν σε δύο κατηγορίες προσώπων τελούσες υπό νομικές και πραγματικές καταστάσεις
οι οποίες δεν παρουσιάζουν ουσιαστική διαφορά επιφυλάσσεται διαφορετική μεταχείριση ή όταν διαφορετικές καταστάσεις τυγχάνουν
όμοιας μεταχειρίσεως.
Δεν θεωρείται παραβίαση της αρχής ίσης μεταχειρίσεως το γεγονός ότι, λόγω της εφαρμογής κανόνα που καθιερώνει στάθμιση των
μορίων που απονέμονται στα διάφορα κεφάλαια της εκθέσεως εξελίξεως της σταδιοδρομίας, δύο υπάλληλοι οι οποίοι διαθέτουν τον
ίδιο ακριβώς αριθμό μορίων σε συγκεκριμένο κεφάλαιο της εν λόγω εκθέσεως λαμβάνουν διαφορετικό συνολικό αριθμό μορίων καθόσον
προστίθενται τα απονεμηθέντα στα λοιπά κεφάλαια μόρια, διότι η διαφορά αυτή αντικατοπτρίζει το γεγονός ότι οι συγκεκριμένοι
υπάλληλοι δεν τελούν στην ίδια κατάσταση ως προς τα λοιπά αυτά κεφάλαια. Το ίδιο συμπέρασμα επιβάλλεται και για την περίπτωση
κατά την οποία δύο υπάλληλοι οι οποίοι έλαβαν διαφορετικό αριθμό μορίων σε ορισμένο κεφάλαιο λαμβάνουν τον ίδιο συνολικό αριθμό
μορίων καθόσον προστίθενται τα απονεμηθέντα στα λοιπά κεφάλαια μόρια.
(βλ. σκέψεις 36 και 37)
Παραπομπή: ΠΕΚ, 7 Φεβρουαρίου 1991, T‑18/89 και T‑24/89, Ταγαράς κατά Δικαστηρίου, Συλλογή 1991, σ. II‑53, σκέψη 68· ΠΕΚ,
28 Οκτωβρίου 2004, T‑219/02 και T‑337/02, Lutz Herrera κατά Επιτροπής, Συλλογή Υπ.Υπ. 2004, σ. I‑A‑319 και II‑1407, σκέψη
93· ΠΕΚ, 25 Οκτωβρίου 2005, T‑43/04, Fardoom και Reinard κατά Επιτροπής, Συλλογή Υπ.Υπ. 2005, σ. I‑A‑329 και II‑1465, σκέψη
42· ΠΕΚ, 28 Νοεμβρίου 2006, T‑47/04, Milbert κ.λπ. κατά Επιτροπής, Συλλογή Υπ.Υπ. 2006, σ. Ι-Α-2-281 και ΙΙ-Α-2-1455, σκέψη
53